BBC Hausa - Wasanni - Kwarin-gwiwar kocinmu ce ta sa muka yi nasara, in ji Hernandez
Kwarin-gwiwar kocinmu ce ta sa muka yi nasara, in ji Hernandez
An sabunta: 11 ga Nuwamba, 2012 - An wallafa a 14:11 GMT
Dan wasan gaba na Mancheter United, Javier Hernandez, ya ce kwarin gwiwar da kocinsu ke da shi a fagen wasanni ne ya sa suka yi nasara a wasan da suka buga da Aston Villa a gasar Premier, lamarin da ya ba su damar dawowa saman tebur.
Hernandez ya zura kwallaye biyu a wasan da suka buga a filin wasa na Villa Park.
"A tarihi, Manchester United ba ta taba karaya ba,'' in ji Hernandez.
Ya kara da cewa tun da dai ana yin mintuna 90 a kowanne wasa, ba sa fitar da rai sai an kammala shi.
Ferguson ya damu da asarar United